Қазақстан Дүниежүзілік мұралар комитетінің мүшесі болды
"Қазақстан Дүниежүзілік мұралар комитетінің мүшесі болды" | "https://abai.kz/post/176500"
TITLE: Қазақстан Дүниежүзілік мұралар комитетінің мүшесі болды
URL: https://abai.kz/post/176500
META: "Қазақстан Дүниежүзілік мұралар комитетінің мүшесі болды" | "https://abai.kz/post/176500"
DATE: 23.11.2023
AUTHOR(s): Abai.kz
TOTAL WORDS: 121
TEXT: Қазақстан 2023-2027 жылдарға Дүниежүзілік мұралар комитетінің мүшесі болып сайланды. Бұл туралы Мемлекеттік кеңесші Ерлан Қарин айтты. «Парижден жағымды жаңалық жетті. ЮНЕСКО Бас конференциясы жұмысының соңғы күні Қазақстан 2023-2027 жылдарға Дүниежүзілік мұралар комитетінің мүшесі болып сайланды. Құрамына 21 мемлекет кіретін Дүниежүзілік мұралар комитеті ─ ЮНЕСКО-ның аса маңызды әрі беделді басқарушы органы. Бұл комитеттің нысандарды Дүниежүзілік мұралар тізіміне енгізуге және алып тастауға айрықша құқығы бар», — делінген жазбада. Мемлекеттік кеңесшінің дерегінше, Қазақстанның кандидатурасын 118 мемлекет қолдаған. Еліміздің Дүниежүзілік мұралар комитетіне мүше болып сайлануы бірегей мәдени және табиғи мұраларамызды сақтауға қатысты белсенді жұмысымызды халықаралық қауымдастықтың мойындайтынын көрсетеді. Сондай-ақ бұған дейін ЮНЕСКО-ның Алматыдағы кеңсесіне Орталық Азия мемлекеттерінен бөлек Ауғанстан, Пәкістан және Иран мемлекеттерін қамтитын Көпсекторлы аймақтық кеңсе (Бюро) мәртебесін беру туралы шешім қабылданған болатын. Abai.kz
